smcproject/ml-wiki-sentences huggingface dataset:
തിരുവല്ല സ്വദേശിയായിരുന്ന ശശികുമാർ ആകാശവാണി തിരുവനന്തപുരം നിലയത്തിൽ സ്റ്റാഫ് ആർട്ടിസ്റ്റായിരുന്നു.
ഒരു വാഗ്ഗേയകാരൻ കൂടിയായിരുന്ന അദ്ദേഹം നിരവധി കർണാടകസംഗീതകൃതികൾ രചിച്ചിട്ടുമുണ്ട്.
2023 നവംബർ 25-ന് രാത്രി ഏഴരയോടെ തിരുവനന്തപുരത്തെ സ്വവസതിയിൽ വച്ച് അദ്ദേഹം അന്തരിച്ചു.
1949 ഏപ്രിൽ 27-ന് മേടമാസത്തിലെ രേവതി നക്ഷത്രത്തിൽ തിരുവല്ല ബ്രദേഴ്സ് എന്നറിയപ്പെട്ടിരുന്ന സംഗീതജ്ഞന്മാരിലെ നാദസ്വരം വിദ്വാനായിരുന്ന കൊച്ചുകുട്ടപ്പൻ എന്ന എം.കെ. ഭാസ്കരപണിക്കരുടെയും ജി. സരോജിനിയമ്മയുടെയും മകനായി തിരുവല്ലയിൽ ജനിച്ചു.
ഭാസ്കരപണിക്കർ-സരോജിനിയമ്മ ദമ്പതികളുടെ അഞ്ചുമക്കളിൽ മൂത്തയാളായിരുന്നു ശശികുമാർ.
ശാന്തകുമാരി, ഗിരിജാകുമാരി, ശ്രീകുമാരി, സതീഷ്കുമാർ എന്നിവരാണ് സഹോദരങ്ങൾ.
തിരുവനന്തപുരത്തെ പത്മനാഭസ്വാമിക്ഷേത്രത്തിൽ നാദസ്വരവിദ്വാനായിരുന്ന അച്ഛന്റെ സൗകര്യാർത്ഥം വളരെ ചെറുപ്പത്തിൽ തന്നെ അദ്ദേഹം താമസം തിരുവനന്തപുരത്തേയ്ക്ക് താമസം മാറ്റി.
തിരുവനന്തപുരത്തെ സ്വാതി തിരുനാൾ കോളേജിൽ നിന്ന് ഗാനഭൂഷണവും ഗാനപ്രവീണയും ചാലക്കുടി നാരായണസ്വാമിയുടെ മേൽ നോട്ടത്തിൽ പാസായി.
സ്വാതി തിരുനാൾ സംഗീത കോളേജിൽ അധ്യാപകനായി ജോലി ചെയ്തു.
പിന്നീട് 1971-ൽ തിരുവനന്തപുരം ആകാശവാണിയിൽ സ്റ്റാഫ് ആർട്ടിസ്റ്റായി (വയലിൻ) ചേർന്നു.
സമീപകാലത്തെ മഹാന്മാരായ എല്ലാ സംഗീജ്ഞർക്കുമൊപ്പം കച്ചേരിക്ക് ശശികുമാർ വയലിൻ വായിച്ചിട്ടുണ്ട്.
ചെമ്പൈ , ശെമ്മങ്കുടി , ഡി.കെ. ജയരാമൻ , ഡി.കെ. പട്ടമ്മാൾ , എം.ഡി. രാമനാഥൻ , കെ.വി. നാരായണസ്വാമി , ആലത്തൂർ ബ്രദേഴ്സ്, ശീർകാഴി ഗോവിന്ദരാജൻ , എം. ബാലമുരളീകൃഷ്ണ , ടി.വി. ശങ്കരനാരായണൻ , മധുരൈ.
ടി.എൻ. ശേഷഗോപാലൻ , ടി.കെ. ഗോവിന്ദറാവു , കെ.ജെ. യേശുദാസ് , എൻ. രമണി ( ഫ്ലൂട്ട് ), എസ്. ബാലചന്ദർ , ചിട്ടിബാബു (വീണ) എന്നിവരോടൊപ്പം  കച്ചേരിയും പണ്ഡിറ്റ് ജസ്‌രാജ് , എം.ബാലമുരളീകൃഷ്ണ എന്നിവരോടൊപ്പം ജുഗൽബന്ദിയും നടത്തിയിട്ടുണ്ട്.
ആകാശവാണിയിലെ എ ഗ്രേഡ് ആർട്ടിസ്റ്റ് എന്ന നിലയിൽ ധാരാളം സംഗീത കച്ചേരികൾക്കും സംഗീത പരിപാടികൾക്കും  വയലിൻ വായിച്ചിട്ടുണ്ട്.
"നാദോപാസന", "സപ്തസ്വരങ്ങളിൽ", "ലയിച്ച മഹാനുഭാവൻ" (ത്യാഗരാജ സ്വാമികളെക്കുറിച്ച്), "ഗണേഷ പ്രഭാവം" (മുത്തു സ്വാമി ദീക്ഷിതരെക്കുറിച്ച്), "സ്വാതി പ്രണാമം", "ഭാവയാമി രഘുരാമം" (മഹാരാജാ സ്വാതി തിരുനാളിനെക്കുറിച്ച്) തുടങ്ങി നിരവധി സംഗീത ഫീച്ചറുകൾ ചെയ്തിട്ടുണ്ട്.
"നവരത്നകൃതിമഹിമ" എന്ന പത്ത് ഭാഗം വരുന്ന ഒരു പരമ്പര നവരത്ന കൃതികളെക്കുറിച്ച് ചെയ്തിട്ടുണ്ട്.
അദ്ദേഹത്തിന്റെ സംഗീത ഫീച്ചറുകളായ ഗുരു സാക്ഷാത് പരബ്രഹ്മ, മാധവമാനവം, കാവേരി, സംഘഗാനം, കർണ്ണകി എന്നിവ ആകാശവാണിയുടെ ദേശീയ സംഗീത പുരസ്കാരങ്ങൾക്കർഹമായിട്ടുണ്ട്.
ധാരാളം ലളിതഗാനങ്ങളുടെ രചനയും സംഗീത സംവിധാനവും നിർവഹിച്ചിട്ടുണ്ട്.
വലിയ ശിഷ്യസമ്പത്തിനുടമയാണ് ശശികുമാർ.
അന്തരിച്ച വയലിൻ വിദഗ്ദ്ധനും ശശികുമാറിന്റെ അനന്തരവനുമായ ബാലഭാസ്കർ , ഗായകരായ ജി. വേണുഗോപാൽ , കാവാലം ശ്രീകുമാർ , കല്ലറ ഗോപൻ , വിധു പ്രതാപ് , വയലിൻ വിദഗ്ദ്ധൻ ആറ്റുകാൽ ബാലസുബ്രമണ്യം , ഡോ. രാജ്കുമാർ (ഫ്ലൂട്ട്) തുടങ്ങിയവർ അവരിൽ ചിലരാണ്.
വാദ്യതരംഗം എന്ന പേരിൽ  കമ്പി, തന്ത്രി, സുഷിര വാദ്യങ്ങളുടെ ഒരു കർണാടക സിംഫണിയും അദ്ദേഹം അവതരിപ്പിക്കുമായിരുന്നു.
ഭക്തിഗീതങ്ങളുൾപ്പെടെ നിരവധി കാസറ്റുകളും സി.ഡി.കളും പുറത്തിറക്കിയിട്ടുണ്ട്.
ചന്ദ്രപോതർ എന്ന പേരിൽ, മലയാളം , തമിഴ് , സംസ്കൃതം എന്നീ ഭാഷകളിൽ നൂറിലധികം കീർത്തനങ്ങൾ രചിച്ചിട്ടുണ്ട്.
ചതുരംഗം എന്ന പേരിൽ പുതിയ താളങ്ങളും അവതരിപ്പിച്ചു.
മറ്റു പ്രധാന അവതരണങ്ങൾ: " തമസോമാ ജ്യോതിർഗമയ " - സൂര്യ കൃഷ്ണമൂർത്തി  - ഭക്തി ഗാനങ്ങൾ (തമിഴ്) - " ശൃംഗേരി -എം. ബാലമുരളീകൃഷ്ണ, ബി. അരുന്ധതി ""ഡി.പി.ഇ.പി. കുട്ടികളുടെ പാട്ടുകൾ"" " ആയുർവേദ " - ദൂരദർശൻ " ആറ്റുകാൽ സുപ്രഭാതം " - ഭാവനാ രാധാകൃഷ്ണൻ ""ശിവായ നമഃ"" -ശിവഭക്തിഗാനങ്ങൾ, വിവിധ ഗായകരുടെ ശബ്ദത്തിൽ " കൃഷ്ണാഷ്ടമി ", " മഹാനവമി " - ദൂരദർശൻ നാഷണൽ നെറ്റ്‍വർക്ക് പുരസ്കാരങ്ങൾ സംഗീത നാടക അക്കാദമി അവാർഡ് - 2008 കേരള സംഗീത നാടക അക്കാദമി ഫെല്ലോഷിപ്പ് - 2002 സിന്ധൂരം സാംസ്കാരിക പുരസ്കാരം-1999 അവലംബം TM Dance Academy Archived 2011-07-17 at the Wayback Machine Bhasabharathi Archived 2008-07-25 at the Wayback Machine പുറം കണ്ണികൾ Interview on Friday review Archived 2007-11-02 at the Wayback Machine - The Hindu Concert review - The Hindu Sangeet Natak Academy Award announcement Archived 2007-04-18 at the Wayback Machine 1974 program Archived 2009-05-22 at the Wayback Machine of Madras Music Academy
മഞ്ഞവരയൻ ഇംഗ്ലീഷ് വിലാസം https://ml.wikipedia.org/wiki/Banded_krait
ഉത്തരേന്ത്യക്കാരുടെ രാജസർപ്പം എന്നറിയപ്പെടുന്ന ഒരു വിഷപ്പാമ്പാണ് മഞ്ഞവരയൻ (Banded krait).
(ശാസ്ത്രീയനാമം: Bungarus fasciatus) ഇന്ത്യൻ ഉപഭൂഖണ്ഡങ്ങളിലും തെക്കുകിഴക്കൻ ഏഷ്യൻ രാജ്യങ്ങളിലാണ് ഇവ കൂടുതലായും കാണപ്പെടുന്നു.
തെക്കൻ ചൈന, ഇന്തോനീഷ്യ എന്നിവിടങ്ങളിലും ഇന്ത്യയിൽ മിസ്സോറാം,അസ്സം, ത്രിപുര എന്നിവിടങ്ങളിലും ഇവയെ ധാരളമായി കണ്ടുവരുന്നു.
ബംഗാൾ,ഒഡിഷ, അരുണാചൽപ്രദേശ് എന്നിവിടങ്ങളിലും ഇവയുടെ കണ്ടെത്തിയിട്ടുണ്ട്.
ചെറിയ പാമ്പുകളും എലികളുമാണ് ഇവയുടെ പ്രധാന ഭക്ഷണം.
ഇവയുടെ കടിമൂലമുള്ള മരണങ്ങൾ വളരെ കുറവായതിനാൽ ബിഗ് ഫോർ (പാമ്പുകൾ) ൽ ഉൾപ്പെടുന്നില്ല.
കേരളത്തിൽ ഇവ ഇല്ല അപൂർവ്വമായി മറ്റ് സംസ്ഥാനങ്ങളിൽ നിന്ന് കേരളത്തിലേക്ക് എത്തിപ്പെടുന്നു എന്ന് മാത്രം.
അളന്നതിൽ വെച്ച് 2.7 മീറ്റർ (8 അടി 10 ഇഞ്ച്) ഏറ്റവും നീളമേറിയ ബാൻഡഡ് ക്രെയ്റ്റ്, എന്നാൽ സാധാരണയായി കണ്ട് വരുന്ന നീളം 1.8 മീ (5 അടി 11 ഇഞ്ച്) ആണ്.
ശരീരം മുഴുവനായും വരകൾ വളയാകൃതിയിൽ ചുറ്റപെട്ടിരിക്കുന്നു.
പാമ്പിന്റെ വാൽ ചെറുതാണ്, പാമ്പിന്റെ പത്തിലൊന്ന് നീളം.
"സ്വർണ്ണം" എന്നർഥമുള്ള ബംഗാരം എന്ന തെലുങ്ക് പദത്തിൽ നിന്നാണ് ഈ ജനുസ്സിലെ ശാസ്ത്രീയ നാമം ഉരുത്തിരിഞ്ഞത്, അതിന്റെ ശരീരത്തിന് ചുറ്റുമുള്ള മഞ്ഞ വളയങ്ങളെ സൂചിപ്പിക്കുന്നു.
മഞ്ഞവരയൻ  കേരളത്തിലെ ആവാസവ്യവസ്ഥയിൽ ഇല്ല.
അപൂർവ്വ സാഹചര്യത്തിൽ കണ്ടെത്തിയിട്ടുണ്ട്.
കേരളത്തിലെ കൊല്ലം ജില്ലയിൽ നിന്ന് ഇതിനെ 2020ൽ ലഭിക്കുകയുണ്ടായി.
ഇതിനു മുൻപ് 2013ൽ ഇതിനെ മലപ്പുറം ജില്ലയിലെ കണ്ടതായി റിപ്പോർട്ട് ഉണ്ട്.
അന്യസംസ്ഥാനങ്ങളിൽ നിന്ന് ചില അപൂർവ്വ സാഹചര്യത്തിൽ ഭക്ഷ്യവസ്തുക്കൾ കൊണ്ട് വരുന്ന വാഹനങ്ങളിൽ നിന്നോ മറ്റോ ഇവ കേരളത്തിലേക്ക് എത്തിയവയാണ്.
തിരുവനന്തപുരം ജില്ലയിലെ മലയിൻ കീഴിൽ നിന്നും ഈ പാമ്പിനെ കണ്ടിട്ടുണ്ട്.
ബാൻഡഡ് ക്രെയ്റ്റിന്റെ വിഷത്തിൽ പ്രധാനമായും ന്യൂറോടോക്സിനുകൾ അടങ്ങിയിരിക്കുന്നു.
ഈ ഇനത്തിന്റെ വിഷം മൂലമുണ്ടാകുന്ന പ്രധാന ക്ലിനിക്കൽ ഫലങ്ങളിൽ ഛർദ്ദി, വയറുവേദന, വയറിളക്കം, തലകറക്കം എന്നിവ ഉൾപ്പെടുന്നു.
ശ്വാസകോശ സംബന്ധമായ തകരാറിന് കാരണമാവുകയും ശ്വാസംമുട്ടൽ മൂലം മരണം സംഭവിക്കുകയും ചെയ്യും.
ഒരു ക്ലിനിക്കൽ ടോക്സിക്കോളജി പഠനം ചികിത്സയില്ലാത്ത മരണനിരക്ക് 1—10% ആണെന്ന് പറയുന്നു, കാരണം മഞ്ഞ വരയനു മനുഷ്യരുമായുള്ള സമ്പർക്കം വളരെ അപൂർവവും കടിയേറ്റാൽ പ്രതിരോധാത്മകമായി കടിക്കുമ്പോൾ ഉണ്ടാകുന്ന ആവേശം വളരെ കുറവായിരിക്കാം.
നിലവിൽ, ഇന്ത്യയിലും ഇന്തോനേഷ്യയിലും പോളിവാലന്റ് ആന്റിവെനം ലഭ്യമാണ്.
അവലംബം പുറത്തേക്കുള്ള കണ്ണികൾ Wikimedia Commons has media related to Bungarus fasciatus .
Species Bungarus fasciatus at The Reptile Database Integrated Taxonomic Information System - Bungarus fasciatus B. fasciatus at Thailand Snakes
ബുദ്ധചരിതം ഇംഗ്ലീഷ് വിലാസം https://ml.wikipedia.org/wiki/Buddhacarita
ഭാരതീയ കവിയായിരുന്ന അശ്വഘോഷ ഗൗതമ ബുദ്ധന്റെ ജീവിതത്തെക്കുറിച്ച് രചിച്ച സംസ്കൃത മഹാകാവ്യമാണ് ബുദ്ധചരിതം .
28 അധ്യായങ്ങളുള്ള ഈ കാവ്യത്തിന്റെ ആദ്യത്തെ 14 അധ്യായങ്ങൾ പൂർണവും 15 മുതൽ 28 വരെയുള്ള അധ്യായങ്ങൾ അപൂർണ്ണവുമാണ്.
എ.ഡി 420ൽ ധർമ്മക്‌സേമ ബുദ്ധചരിതത്തിന്റെ ചൈനീസ് പരിഭാഷ എവുതുകയുണ്ടായി.
ടിബറ്റൻ ഭാഷയിലും ബുദ്ധചരിതം പരിഭാഷപ്പെടുത്തിയിട്ടുണ്ടായിരുന്നു.
ഇംഗ്ലീഷ് പരിഭാഷകൾ E.B. Cowell , trans.
The Buddha Carita or the Life of the Buddha , Oxford, Clarendon 1894, reprint: New Delhi, 1977.
PDF (14,8 MB) Samuel Beal, trans.
The Fo-Sho-Hing-Tsan-King .
Oxford, 1883.
English translation of the Chinese version PDF (17,7 MB) E. H. Johnston, trans.
The Buddhacarita or Acts of the Buddha .
Lahore, 1936.
(Cantos 1-14 in Sanskrit and English).
Reprint: Delhi, Motilal Barnasidass 1978 E. H. Johnston, trans.
(1937), "The Buddha's Mission and last Journey: Buddhacarita, xv to xxviii", Acta Orientalia, 15: 26-62, 85-111, 231-292.
Patrick Olivelle , trans.
Life of the Buddha .
Clay Sanskrit Library , 2008.
(Cantos 1-14 in Sanskrit and English with summary of the Chinese cantos not available in the Sanskrit) Willemen, Charles, trans.
(2009), Buddhacarita: In Praise of Buddha's Acts , Berkeley, Numata Center for Buddhist Translation and Research.
ISBN 978-1886439-42-9 അവലംബം ↑ Willemen, Charles, transl.
(2009), Buddhacarita: In Praise of Buddha's Acts, Berkeley, Numata Center for Buddhist Translation and Research, p. XIII.
↑ University of Oslo, Thesaurus Literaturae Buddhicae: Buddhacarita Taisho Tripitaka T.192 ↑ Sa dbaṇ bzaṇ po and Blo gros rgyal po, "Saṅs rgyas kyi spyod pa źes bya ba´i sñan dṅags chen po" (Tibetan translation of Buddhacarita), in Tg - bsTan ’gyur (Tibetan Buddhist canon of secondary literature), Derge edition, skyes rabs ge, 1b1-103b2.
↑ E.B. Cowell, trans.
The Buddha Carita or the Life of the Buddha , Oxford, Clarendon 1894, reprint: New Delhi, 1977, p. X (introduction).
പുറം കണ്ണികൾ Multilingual edition of Buddhacarita in the Bibliotheca Polyglotta Cowell's edition in Roman characters with supplements from Johnson's edition Same in Devanagari characters Cowell's text and translation (verse by verse) Cowell's translation (only) Buddhist Studies: Buddhacarita Archived 2010-06-15 at the Wayback Machine
ബുൾഡോസർ മൾട്ടി-ബ്ലേഡ് റിപ്പർ ഉള്ള ഒരു വലിയ ബുൾഡോസർ കാറ്റർപില്ലർ ഡി 9
ബുൾഡോസർ ഒരു വലിയ മോട്ടറൈസ്ഡ് മെഷീനാണ്.
നിർമ്മാണ ജോലികൾക്കിടയിൽ മണ്ണ്, മണൽ, മഞ്ഞ്, പാറ, അവശിഷ്ടങ്ങൾ തള്ളുന്നതിനായി മുൻവശത്തേക്ക് ഒരു ലോഹ ബ്ലേഡ് സജ്ജീകരിച്ചിരിക്കുന്നു.
വലുതും ചെറുതുമായ നിർമ്മാണം, റോഡ് നിർമ്മാണം, ഖനനം, ഖനനം, ഫാമുകൾ, കനത്ത വ്യവസായ ഫാക്ടറികൾ, സമാധാനത്തിലും യുദ്ധസമയത്തും സൈനിക പ്രയോഗങ്ങളിലും ബുൾഡോസറുകൾ വളരെയധികം ഉപയോഗിക്കുന്നു.
"ബുൾഡോസർ" എന്ന വാക്ക് തള്ളുന്നതിനായി രൂപകൽപ്പന ചെയ്ത ഒരു ബ്ലേഡ് ഘടിപ്പിച്ചിരിക്കുന്ന ഒരു മോട്ടറൈസ്ഡ് യൂണിറ്റിനെ മാത്രമാണ് സൂചിപ്പിക്കുന്നത്.
ബുൾഡോസറുകൾ എക്‌സ്‌കവേറ്ററുകളിൽ നിന്ന് ഘടനാപരമായി വ്യത്യസ്തമാണ്.
എന്നാൽ പല കാര്യങ്ങളിലും അവയുടെ പ്രവർത്തനങ്ങൾ സമാനമാണ്.
ബെർണാഡ് ഒക്കോ-ബോയ് ഇംഗ്ലീഷ് വിലാസം https://ml.wikipedia.org/wiki/Bernard_Okoe-Boye
ഘാനയിലെ രാഷ്ട്രീയക്കാരനും നാലാം റിപ്പബ്ലിക്ക് ഓഫ് ഘാനയിലെ ഏഴാം പാർലമെന്റ് അംഗവുമാണ് ബെർണാഡ് ഒക്കോ-ബോയ് .
ന്യൂ പാട്രിയോട്ടിക് പാർട്ടിയുടെ ടിക്കറ്റിൽ ഗ്രേറ്റർ അക്ര റീജിയണിലെ ലെഡ്‌സോകുകു മണ്ഡലത്തെ പ്രതിനിധീകരിക്കുന്നു.
നിലവിൽ രാജ്യത്തെ ഏറ്റവും വലിയ മെഡിക്കൽ സ്ഥാപനമായ കോർലെ ബു ടീച്ചിംഗ് ഹോസ്പിറ്റലിന്റെ ബോർഡ് ചെയർമാനാണ് അദ്ദേഹം.
അദ്ദേഹം പാർലമെന്റ് അംഗമായി സേവനമനുഷ്ഠിക്കുന്ന ലെഡ്‌സോകുകു മണ്ഡലത്തിന് കീഴിലുള്ള ടെഷിയിൽ നിന്നാണ് വരുന്നത്.
അടിസ്ഥാന വിദ്യാഭ്യാസ സർട്ടിഫിക്കറ്റിനായി അദ്ദേഹം ഫീൽഡ് എഞ്ചിനീയേഴ്സ് ജൂനിയർ ഹൈസ്കൂളിൽ ചേർന്നു.
ഒക്കോ-ബോയ് പ്രെസ്ബിറ്റീരിയൻ ബോയ്‌സ് സെക്കൻഡറി സ്‌കൂളിലെ (പ്രെസെക്-ലെഗോൺ) പഴയ വിദ്യാർത്ഥിയാണ്.
അവിടെ അദ്ദേഹം തന്റെ സെക്കൻഡറി സ്കൂൾ വിദ്യാഭ്യാസം 2000-ൽ പൂർത്തിയാക്കി.
ബെർണാഡ് ഒക്കോ ബോയ് തൊഴിൽപരമായി ലൈസൻസുള്ള ഒരു മെഡിക്കൽ പ്രാക്ടീഷണറാണ്.
അദ്ദേഹം ഹ്യൂമൻ ബയോളജി, മെഡിസിൻ എന്നിവയിൽ ബിഎസ്‌സി നേടിയിട്ടുണ്ട്.
ക്വാമെ എൻക്രുമ സയൻസ് ആൻഡ് ടെക്നോളജി സർവകലാശാലയിൽ നിന്ന് ഹ്യൂമൻ ബയോളജി, മെഡിസിൻ, സർജറി എന്നിവയിൽ ബിഎസ്‌സി നേടിയിട്ടുണ്ട്.
ഹാംബർഗ് സ്കൂൾ ഓഫ് അപ്ലൈഡ് സയൻസിൽ നിന്ന് പബ്ലിക് ഹെൽത്തിൽ ബിരുദാനന്തര ബിരുദവും (എംപിഎച്ച്) അക്രയിലെ ജിയോത്ത് ഇൻസ്റ്റിറ്റ്യൂട്ടിൽ നിന്ന് ജർമ്മൻ ഭാഷയിൽ എ1 സർട്ടിഫിക്കറ്റും നേടിയിട്ടുണ്ട്.
ജന്നത്തുൽ ബഖീ ഇംഗ്ലീഷ് വിലാസം https://ml.wikipedia.org/wiki/Al-Baqi%27
സൗദി അറേബ്യയിലെ മദീന നഗരത്തിൽ സ്ഥിതി ചെയ്യുന്ന ചരിത്ര പ്രസിദ്ധമായ ഇസ്ലാമിക ഖബറിടമാണ് ജന്നത്തുൽ ബഖീ ( അറബി : مقبرة البقيع ‎ , Al-Baqi' Cemetery ) .
മസ്‌ജിദുന്നബവിയുടെ തെക്ക്-കിഴക്ക് ഭാഗത്താണ് ഇത് സ്ഥിതി ചെയ്യുന്നത്.
പതിനായിരത്തോളം സ്വഹാബികളുടെ ഖബറിടങ്ങൾ‌ ഇവിടെയുണ്ട്.
ചരിത്രം 1925 നു മുമ്പുണ്ടായിരുന്ന രൂപം
മുഹമ്മദ്‌ നബിയുടെ ജീവിതകാലം മുതൽ തന്നെ പല പ്രമുഖ സ്വഹാബിമാരെയും ഇവിടെ അടക്കം ചെയ്തിട്ടുണ്ട്.
ആദ്യ കാലത്ത് ഇവിടെ മനോഹരമായ വലിയ ഖുബ്ബയും കെട്ടിടവും ഉണ്ടായിരുന്നു.
ബഖീഉൽ അമ്മാത്ത്, മദ്ഫനു ഉസ്മാൻ തുടങ്ങി പല പേരുകളിൽ പല കെട്ടുകളിലായിരുന്നു.
ഇപ്പോൾ എല്ലാം ഒരു മതിൽകെട്ടിനുള്ളിൽ ഒതുക്കിയിരിക്കുന്നു.
മദീനാ നിവാസികളുടെ നിലവിലുള്ള ഖബർസ്ഥാൻ കൂടിയാണത്.
ആധുനിക സൗദി ഭരണാധികാരികൾ ജന്നത്തുൽ ബഖീ രണ്ടു തവണ വികസിപ്പിച്ചിട്ടുണ്ട്.
ഫൈസൽ രാജാവിന്റെ ഭരണ കാലത്ത് അടുത്ത സ്ഥലങ്ങൾ കൂട്ടിച്ചേർത്തു ആകെ 5929 ചതുരശ്രമീറ്റർ ആക്കി വികസിപ്പിച്ചു.
പിന്നീട് ഫൈസൽ രാജാവിന്റെ കാലത്ത് തന്നെ സന്ദർശകർക്കും മയ്യത് മറവ് ചെയ്യുന്നതിനും ഉപകാരപ്പെടുന്ന രീതിയിൽ ഖബറുകൾക്കിടയിലൂടെ നടപ്പാത നിർമിച്ചു.
പിന്നീട് ഫഹദ് രാജാവിന്റെ കാലത്ത് നടന്ന വിപുലീകരണത്തിൽ കൂടുതൽ സ്ഥലം കൂട്ടിചേർത്തു.
സന്ദർശനം ജന്നത്തുൽ ബഖീ
എല്ലാ ദിവസവും സുബഹി, അസ്ർ നിസ്കാരാനന്തരം ഇവിടെ സന്ദർശനാനുമാതിയുണ്ട്.
ഈ സമയത്ത് മസ്ജിദുന്നബവിയുടെ ഭാഗത്തുള്ള പ്രധാന പ്രവേശന കവാടം വഴി പുരുഷന്മാർക്ക് സൌകര്യാനുസരണം അകത്ത് പ്രവേശിക്കാം.
സ്ത്രീകൾക്ക് അകത്തേക്ക് പ്രവേശനമില്ല അവലംബം
അന്തിക്രിസ്തു ഇംഗ്ലീഷ് വിലാസം https://ml.wikipedia.org/wiki/Antichrist അന്തിക്രിസ്തുവും സാത്താനും - ലൂക്കാ സിഞ്ഞോരെല്ലിയുടെ "അന്തിക്രിസ്തുവിന്റെ നടപടികൾ" എന്ന ചിത്രത്തിൽ നിന്ന് (കാലം ക്രി.
വ.1501-നടുത്ത്
പല ക്രിസ്തീയ വിഭാഗങ്ങളുടെയും സങ്കല്പമനുസരിച്ച്, ലോകാവസാനത്തിനടുത്ത നാളുകളിൽ യേശുക്രിസ്തുവിന്റെ സാദൃശ്യത്തിൽ മനുഷ്യരെ വഴിതെറ്റിക്കാൻ വരാനിരിക്കുന്ന വ്യാജമിശിഹായാണ്‌ അന്തിക്രിസ്തു , മസീഹുദ്ദജ്ജാൽ ( അർത്ഥം :വ്യാജനായമിശിഹ ), അല്ലെങ്കിൽ എതിർക്രിസ്തു .
ലോകാവസാനത്തെ പരാമർശിക്കുന്നതായി കരുതപ്പെടുന്ന പുതിയനിയമ ഖണ്ഡങ്ങളുടെ ക്രിസ്തീയവ്യാഖ്യാനങ്ങളിൽ ചിലതിലാണ്‌ ഈ സങ്കല്പത്തിന്റെ അടിസ്ഥാനം.
ഈ "കപടരക്ഷകൻ" മനുഷ്യരുടെ പല ദാഹങ്ങളും പരിഹരിക്കുന്നതായി കാണപ്പെടുമെങ്കിലും അന്തിമരക്ഷ അവർക്ക് നഷ്ടപ്പെടുത്തുകയാണ്‌ അയാളുടെ ലക്ഷ്യം.
അന്തിക്രിസ്തു എന്ന മലയാളം വാക്കിന്റെ ആദ്യപാദം ക്രിസ്തീയ യുഗാന്തവീക്ഷണം(eschatology) അനുസരിച്ചുള്ള ലോകാവസാനത്തെ സൂചിപ്പിക്കുന്നു.
എന്നാൽ പുതിയനിയമത്തിന്റെ കൊയ്നേ ഗ്രീക്കു മൂലത്തിലെ "ആന്റെക്രിസ്തോസ്"(ἀντίχριστος) എന്ന പദത്തിന്‌ ക്രിസ്തുവിന്റെ പ്രതിദ്വന്ദി, പകരക്കാരൻ എന്നൊക്കെയാണർത്ഥം.
ചില മലയാളം ബൈബിൾ പരിഭാഷകളിൽ അന്തിക്രിസ്തു എന്നതിനു പകരം എതിർക്രിസ്തു എന്ന പദമാണ് ഉപയോഗിച്ചിരിക്കുന്നത്.
യുഗാന്തകാലത്തെ കപടരക്ഷകനെക്കുറിച്ചുള്ള വിശ്വാസം ഇസ്ലാം , യഹൂദ മതങ്ങളിലുമുണ്ട് കൂടാതെ സെന്റ് നിക്കോളാസ് സാത്താനും സാന്താക്ലോസ് യേശുവിന്റെ എതിർക്രിസ്തു.
ഇസ്ലാമിലെ ദജ്ജാൽ , യഹൂദമതത്തിലെ അർമിലസ് എന്നീ സങ്കല്പങ്ങൾ ക്രിസ്തുമതത്തിലെ അന്തിക്രിസ്തു സങ്കല്പത്തിന്‌ സമാനമാണ്‌.
അവ്യവസ്ഥയുടെ(chaos) പ്രളയജലത്തിൽ നിന്ന് ലോകങ്ങളെ സൃഷ്ടിച്ച ദൈവവും പ്രളയത്തിന്റെ വ്യാളിയുമായുള്ള സംഘർഷത്തെ സംബന്ധിച്ച പൗരസ്ത്യകഥകളിലാണ്‌ അന്തിക്രിസ്തു സങ്കല്പത്തിന്റെ വേരുകൾ.
പ്രകൃതിയിലെ അവ്യവസ്ഥയ്ക്കെതിരെയുള്ള  വ്യവസ്ഥയുടേയും ദൈവഹിതത്തിന്റേയും വിജയമാണ്‌ ഈ പഴങ്കഥകൾ ഘോഷിക്കുന്നത്.
ചില ബൈബിൾ കഥകൾ അവ്യവസ്ഥയെ, ദൈവത്തിന്റേയും ദൈവജനത്തിന്റേയും ശത്രുക്കളായ സാമ്രാജ്യങ്ങളും സാമ്രാട്ടുകളുമായി ചരിത്രവൽക്കരിച്ചു.
എബ്രായ ബൈബിളിലും അപ്പോക്രിഫയിലും , ഈജിപ്തും അസീറിയയും ബാബിലോണും അന്തിയോക്കസ് എപ്പിഫാനസിന്റെ സെല്യൂക്കിഡ് സാമ്രാജ്യവും എല്ലാം അങ്ങനെ ദൈവഹിതത്തെ ധിക്കരിക്കുന്ന അവ്യവസ്ഥയുടെ പ്രതിനിധികളായി.
ബൈബിൾ കാലത്തെ മഹാസാമ്രാജ്യങ്ങളിൽ  ഏറ്റവും ഒടുവിലത്തേതായ റോമുമായി അവ്യവസ്ഥയെ ബന്ധിപ്പിക്കുന്ന പുതിയനിയമത്തിലെ വെളിപാട് പുസ്തകം ഈ പഴങ്കഥയുടെ ചരിത്രവൽക്കരണം കുറേക്കൂടി മുന്നോട്ടുകൊണ്ടുപോകുന്നു.
പുതിയനിയമത്തിൽ വെളിപാട് പുസ്തകം പതിമൂന്നാം അദ്ധ്യായത്തിൽ പറയുന്ന കടലിൽ നിന്നു വരുന്ന ജന്തു, ക്രിസ്തീയ യുഗാന്തസങ്കല്പത്തിലെ കപടമിശിഹായായ അന്തിക്രിസ്തുവിന്റെ പ്രതിരൂപമായി കരുതപ്പെടുന്നു‌
അന്തിക്രിസ്തു എന്ന പദം പുതിയനിയമത്തിൽ യോഹന്നാന്റെ ഒന്നും രണ്ടും ലേഖനങ്ങളിലായി അഞ്ചുവട്ടം പത്യക്ഷപ്പെടുന്നുണ്ട്.
ഒരിടത്ത് അത് ബഹുവചനവും മറ്റു നാലിടങ്ങളിലും  ഏകവചനവുമാണ്‌.
യോഹന്നാന്റെ ഒന്നാം ലേഖനത്തിൽ അന്തിക്രിസ്തുവിന്റെ വരവ്, അന്ത്യനാഴികയുടെ അടയാളമായി പറയുന്നു.
യേശു മാംസരൂപമെടുത്ത ക്രിസ്തുവാണെന്നതിനെ നിഷേധിക്കുന്ന വ്യാജപ്രവാചകന്മാർ പ്രകടിപ്പിക്കുന്നത് അന്തിക്രിസ്തുവിന്റെ ചൈതന്യമാണ്‌.
പൗലോസ് അപ്പസ്തോലൻ തെസ്സലോനിക്കർക്ക് എഴുതിയ രണ്ടാം ലേഖനത്തിൽ , അന്തിക്രിസ്തു എന്ന പദം കാണുന്നില്ലെങ്കിലും അതിന്റെ രണ്ടാം അദ്ധ്യായത്തിൽ വിവരിക്കുന്ന  "പാപത്തിന്റെ മനുഷ്യൻ", യോഹന്നാന്റെ ലേഖനങ്ങളിലെ അന്തിക്രിസ്തുവിനെ തന്നെ സൂചിപ്പിക്കുന്നതായി കരുതപ്പെടുന്നു.
ക്രിസ്തുവിന്റെ ഈ പ്രതിദ്വന്ദിയുടെ  സ്വഭാവവും, ദൗത്യവും, ആഗമനവും, വെളിപാടുകളും പൗലോസ് സംഗ്രഹിക്കുന്നുണ്ട്.
കർത്താവിന്റെ ദിവസത്തിന്റെ ആഗമനത്തിനു മുൻപ് വിനാശത്തിനു വിധിക്കപ്പെട്ടിരിക്കുന്ന ഈ നിഷേധിയുടെ വരവ് സംഭവിക്കേണ്ടതുണ്ടെന്നാണ്‌ അദ്ദേഹം പറയുന്നത്.
തന്റെ പുനരാഗമനത്തിൽ കർത്താവ് അവനെ നശിപ്പിക്കുന്നതു വരെ, അവൻ ദേവാലയത്തിൽ കർത്താവിന്റെ സ്ഥാനത്ത് കടന്നിരിക്കുകയും ജനത്തെ പൈശാചികമായ അടയാളങ്ങളും അത്ഭുതങ്ങളും കാട്ടി വഴിതെറ്റിക്കുകയും ചെയ്യും.
പുതിയനിയമത്തിലെ വെളിപാടുപുസ്തകം പതിമൂന്നാം അദ്ധ്യായത്തിൽ പ്രത്യക്ഷപ്പെടുന്ന രണ്ടു ജന്തുക്കളും അന്തികിസ്തുവിന്റെ പ്രതിരൂപങ്ങളായി വ്യാഖ്യാനിക്കപ്പെടാറുണ്ട്.
അവയിൽ, കടലിൽ നിന്നു കയറിവരുന്ന ജന്തു അതിന്റെ മരണവും ഉയിർപ്പും ദൈവികമായ ബഹുമാനം അവകാശപ്പെടുന്നതും വഴി യേശുവിന്റെ വികൃതാനുകരണമാവുന്നു.
കരയിൽ നിന്നു വരുന്ന കുഞ്ഞാടിന്റെ സ്വരമുള്ള രണ്ടാമത്തെ ജന്തു, അടയാളങ്ങളും അത്ഭുതങ്ങളും കാട്ടുകയും ആദ്യത്തേതിനെ ആരാധിക്കാൻ ജനങ്ങളെ പ്രേരിപ്പിക്കുകയും ചെയ്യുന്നതു വഴി ക്രിസ്തീയസങ്കല്പത്തിലെ പരിശുദ്ധാത്മാവിന്റെ അനുകരണമാവുന്നു.
ആദ്യജന്തുവിന്റെ ശരീരത്തിലെ മുറിപ്പാടും 666 എന്ന അതിന്റെ അടയാളസംഖ്യയും ദൈവികമായ ആരാധന അവകാശപ്പെട്ടിരുന്ന ക്രിസ്തുമതപീഡകൻ നീറോ ചക്രവർത്തിയുമായി അന്തിക്രിസ്തുവിനെ ബന്ധിപ്പിച്ച് അതിന്‌ രാഷ്ടീയമാനം നൽകുന്ന സൂചനകളായി പറയപ്പെടുന്നു.
പിൽക്കാലചരിത്രം മാർപ്പാപ്പയെ വെളിപാട് പുസ്തകത്തിലെ ജന്തുവിന്മേൽ സവാരിചെയ്യുന്ന ബാബിലോൺ വേശ്യയായി കാട്ടുന്ന പ്രൊട്ടസ്റ്റന്റ് ചിത്രീകരണം
ആദ്യകാല ക്രൈസ്തവസഭ റോമാസാമ്രാജ്യത്തേയും സാമ്രാട്ടിനേയും അന്തിക്രിസ്തുവുമായി ബന്ധപ്പെടുത്തി വീക്ഷിച്ചിരിക്കാമെങ്കിലും ക്രിസ്തുമതത്തിന്റെ സ്ഥാപനവൽക്കരണത്തിനും റോമിന്റെ ക്രൈസ്തവീകരണത്തിനും ശേഷം ഈ മനോഭാവം മാറി.
സാമ്രാജ്യം ഭൂമിയിൽ ദൈവഹിതത്തെ പ്രതിനിധീകരിക്കുന്നതായി വിലയിരുത്തപ്പെട്ടതോടെ, റോമിന്റേയും വ്യവസ്ഥാപിതസഭയുടേയും ശത്രുക്കൾ അന്തിക്രിസ്തുവിന്റെ പ്രതിരൂപങ്ങളായി എണ്ണപ്പെടുകയും വെളിപാട് പുസ്തകത്തിനു പോലും ഈ നിലപാടിൽ നിന്നുള്ള പുതിയ വ്യാഖ്യാനങ്ങൾ ഉണ്ടാവുകയും ചെയ്തു.
അധികാരസ്ഥാനങ്ങളെ തിന്മയുടെ പ്രതിരൂപങ്ങളായി കാണുന്ന പഴയ വ്യാഖ്യാനം സ്വീകൃതിയിലേയ്ക്കു തിരിച്ചുവന്നത്, സഭാനേതൃത്വത്തിലേയും രാഷ്ട്രാധികാരത്തിലേയും അഴിമതി പിൽക്കാലങ്ങളിൽ അതിരുവിട്ടപ്പോഴാണ്‌.
ദുരന്തങ്ങളും, മതത്യാഗവും, വിശ്വസ്തരുടെ രക്തസാക്ഷിത്വവും ആയി വരാനിരുന്ന അന്തിക്രിസ്തുവിന്റെ വാഴ്ചയെക്കുറിച്ചുള്ള ഭീതി മദ്ധ്യയുഗവും കടന്ന് പതിനാറും പതിനേഴും നൂറ്റാണ്ടുകൾ വരെ ക്രൈസ്തവബോധത്തെ വേട്ടയാടി.
മതത്തിലേയും രാജനീതിയിലേയും പ്രതിയോഗികളെ അന്തികിസ്തുവുമായി ബന്ധപ്പെടുത്തി, അവരോടുള്ള ചെറുത്തുനില്പിന്‌ ധാർമ്മികപരിവേഷം നൽകാനുള്ള പ്രവണതയും ക്രൈസ്തവലോകത്ത് സാധാരണമായിരുന്നു.
പതിനാലാം നൂറ്റാണ്ടിലെ ഇംഗ്ലണ്ടിൽ സഭാനവീകരണത്തിനു ശ്രമിച്ച ജോൺ വൈക്ലിഫ് (1320-1384) മാർപ്പാപ്പയെ അന്തിക്രിസ്തുവെന്നു വിളിച്ചു.
പത്തൊൻപതാം നൂറ്റാണ്ടിൽ യൂറോപ്പിലേയും റഷ്യയിലേയും വ്യവസ്ഥാപിത അധികാരസ്ഥാനങ്ങൾ നെപ്പോളിയനെതിരേയും അന്തിക്രിസ്തു വിശേഷണം ഉപയോഗിച്ചിട്ടുണ്ട്.
ഇതരമതങ്ങളിൽ ഇസ്ലാം
മസി അദ്-ദജ്ജാൽ ( അറബി : الدّجّال ‎ "വഞ്ചകനായ മിശിഹാ"), ഇസ്ലാമിക യുഗാന്തചിന്തയിലെ ഒരു ദുഷ്ടവ്യക്തിത്വമാണ്‌.
ഭാവിയിൽ വിധിദിവസത്തിനു മുൻപ് മിശിഹായാണെന്നവകാശപ്പെട്ട് ദജ്ജാൽ വരുവാനിരിക്കുന്നു.
ദജ്ജാലിന്റെ സമയത്ത് വീണ്ടും വരുന്ന യേശുവായിരിക്കും അവനെ തോല്പിക്കുന്നതെന്നും ഇസ്ലാം മതസ്ഥർ വിശ്വസിക്കുന്നു.
പ്രവാചകൻ ഇങ്ങനെ പറഞ്ഞിരുന്നു:
"ഞാൻ നിങ്ങൾക്ക് അവനെക്കുറിച്ച് മുന്നറിയിപ്പു തരുന്നു.
എല്ലാ പ്രവാചകന്മാരും തങ്ങളുടെ ജനതകൾക്ക് അവനെക്കുറിച്ച് മുന്നറിയിപ്പു നൽകിയിരുന്നു.
എന്നാൽ ഇതുവരേ അവനെക്കുറിച്ച് ഒരു പ്രവാചകനും പറയാത്ത ഒരു കാര്യം ഞാൻ നിങ്ങളോടു പറയുന്നു.
അവൻ ഒറ്റക്കണ്ണനായിരിക്കും.
അല്ലാഹു ഒറ്റക്കണ്ണനല്ല.
{സാഹി ബുഖാരി} കറുത്ത തലപ്പാവുകൾ ധരിച്ച എന്റെ സമൂഹത്തിൽപെട്ടവരായ എഴുപതിനായിരം പണ്ഡിതന്മാർ ദജ്ജാലിനെ അനുഗമിക്കും.
(ഇമാം അഹമ്മദ് ഇബ്ൻ ഹൻബൽ മസ്നാദ് (പുറം796) യഹൂദമതം
യഹൂദ യുഗാന്തചിന്തയിലെ ഒരു സമാനസങ്കല്പമാണ്‌ അർമിലസ് (ארמילוס‎).
അവൻ യെരുശലേം കീഴടക്കുകയും യഥാർത്ഥ മിശിഹാ വന്ന് അവനെ പരാജയപ്പെടുത്തുന്നതിനു മുൻപുള്ള കാലം യഹൂദജനതയെ പീഡിപ്പിക്കുകയും ചെയ്യും.
അർമിലസിന്റെ അനിവാര്യമായ പരാജയം, മിശിഹായുടെ യുഗത്തിൽ തിന്മയുടെ മേലുള്ള നന്മയുടെ അന്തിമ വിജയത്തെ സൂചിപ്പിക്കുന്നു.
അർമിലസിനെ കഷണ്ടിത്തലയനും, ഭാഗികമായി ബധിരനും, അംഗഭംഗം വന്നവനും കുഷ്ഠരോഗിയും ആയി ചില യഹൂദസ്രോതസ്സുകൾ ചിത്രീകരിക്കുന്നു.
ദുഷ്ടതയെ അജയ്യമാക്കിക്കാട്ടുന്ന പകിട്ടുകളേയും അതിനെതിരെ അനതിവിദൂരഭാവിയിൽ ദൈവികശക്തി നേടാനിരിക്കുന്ന അന്തിമവിജയത്തേയും ആ വിജയത്തിൽ പങ്കുപറ്റാനാകും വരെ വിശ്വാസത്തിൽ സ്ഥിരതയോടെ നിൽക്കേണ്ടതിന്റെ ആവശ്യകതയേയും കുറിച്ചുള്ള ബോദ്ധ്യങ്ങളാണ്‌ അന്തിക്രിസ്തു സങ്കല്പത്തിൽ പ്രതിഫലിക്കുന്നതെന്ന് ഓക്സ്ഫോർഡ് ബൈബിൾ സഹായി നിരീക്ഷിക്കുന്നുണ്ട്.
"കുഞ്ഞുങ്ങളേ, അവസാന നാഴികയായിരിക്കുന്നു.  എതിർക്രിസ്തു വരുന്നു എന്നു നിങ്ങൾ കേട്ടിട്ടില്ലേ? അതുപോലെ പല എതിർക്രിസ്തുമാരും ഇപ്പോൾ വന്നു കഴിഞ്ഞു."
"കുഞ്ഞുങ്ങളേ, ഇതു അന്ത്യനാഴിക ആകുന്നു;  എതിർക്രിസ്തു വരുന്നു എന്നു നിങ്ങൾ കേട്ടിട്ടുണ്ടല്ലോ.ഇപ്പോൾ അനേകം എതിർക്രിസ്തുക്കൾ  എഴുന്നേറ്റിരിക്കയാൽ അന്ത്യനാഴിക ആകുന്നു എന്നു നമുക്കു അറിയാം."
"ബുദ്ധിയുള്ളവൻ ജന്തുവിന്റെ സംഖ്യ കണക്കാക്കട്ടെ.  കാരണം, അത് ഒരു മനുഷ്യന്റെ സംഖ്യയായിരുന്നു.  അറുനൂറ്റി അറുപത്താറാണ്‌ ആ സംഖ്യ." 666 റോമൻ ചക്രവർത്തി നീറോയെ സൂചിപ്പിക്കുന്നതായി കരുതപ്പെടുന്നു.
എബ്രായ സംഖ്യാജ്യോതിഷം(numerology) അനുസരിച്ച്, നീറോയുടെ പേര്‌ അരമായ ഭാഷയിൽ എഴുതുമ്പോൾ അക്ഷരങ്ങളുടെ സംഖ്യാമുല്യങ്ങളുടെ തുക 666 ആയരിക്കുമത്രെ.
നെപ്പോളിയന്റെ പേരിന്റെ ഫ്രഞ്ചു രൂപത്തിന്റെ (L'Empereur Napoleon) ഹീബ്രൂ സംഖ്യാമൂല്യം അന്തിക്രിസ്തുവിന്റെ സംഖ്യയായ 666 ആണെന്നും അതിനാൽ അദ്ദേഹം അന്തിക്രിസ്തുവാണെന്നും ഉള്ള വ്യാഖ്യാനം ടോൾസ്റ്റോയ്-യുടെ യുദ്ധവും സമാധാനവും എന്ന നോവലിൽ ഒരിടത്തു കാണാം.
അവലംബം ↑ See Strong's Bible Dictionary: αντί Archived 2012-07-16 at archive.today Related terms as noted by the Catholic Encyclopedia include: antibasileus-a king who fills an interregnum ; antistrategos-a propraetor ; anthoupatos-a proconsul ; antitheos-in Homer ,one resembling a god in power and beauty, in other works it stands for a hostile god ↑ See Strong's Bible Dictionary: χριστος Archived 2012-07-11 at archive.today 1 2 3 4 The Antichrist, the Oxford Companion to the Bible, പുറങ്ങൾ 31-32 ↑ {{ cite web }} : Check | url= value ( help ) ↑ Bertrand Russel, A History of Western Philosophy(പുറങ്ങൾ 485, 751-752 ↑ ↑ ↑ 1 യോഹന്നാൻ 2:18-19, മലയാളം ഓശാന ബൈബിൾ ↑ 1 യോഹന്നാൻ 2:18, സത്യ വേദപുസ്തകം, ബൈബിൾ സൊസൈറ്റി ഓഫ് ഇന്ത്യാ ↑ വെളിപാട് പുസ്തകം അദ്ധ്യായം 13:18 ↑ യുദ്ധവും സമാധാനവും, ഒൻപതാം പുസ്തകം, അദ്ധ്യായം XIX
ബേബി ചൈതന്യ
മലയാളിയായ ഒരു ഇന്ത്യൻ ചലച്ചിത്ര നിർമ്മാതാവാണ് ബേബി ചൈതന്യ (English: Baby Chaithanya).
2021 ൽ പുറത്തിറങ്ങിയ തരിയോട് എന്ന ഡോക്യൂമെന്ററി ചിത്രം നിർമ്മിച്ചുകൊണ്ടാണ് മലയാള സിനിമ മേഖലയിൽ അരങ്ങേറ്റം കുറിച്ചത്.
സംവിധായകനും നിർമ്മാതാവുമായ നിർമൽ ബേബി വർഗീസിന്റെ മൂത്ത സഹോദരിയാണ് ചൈതന്യ.
ബേബി പി കെ യുടെയും ലില്ലി ബേബിയുടെയും മകളായി 1989 നവംബർ 17 ന് കേരളത്തിലെ വയനാട് ജില്ലയിലെ, കാവുംമന്ദത്താണ് ചൈതന്യ ജനിച്ചത്.
2020 ൽ തന്റെ സഹോദരൻ നിർമൽ ബേബി വർഗീസ് സംവിധാനം ചെയ്ത തരിയോട് എന്ന ഡോക്യൂമെന്ററി ചിത്രം നിർമ്മിച്ചു.
ഇതിലൂടെ കേരളസംസ്ഥാന ടെലിവിഷൻ പുരസ്കാരം കരസ്ഥമാക്കി.
മലയാളത്തിലെ ആദ്യത്തെ ഫൗണ്ട് ഫൂട്ടജ് സിനിമയായ വഴിയെ ആണ് രണ്ടാമത്തെ ചിത്രം.
ബേബി ചൈതന്യ മന്ത്രി സജി ചെറിയാനിൽ നിന്നും കേരള സംസ്ഥാന ടെലിവിഷൻ അവാർഡ് ഏറ്റുവാങ്ങുന്നു ചലച്ചിത്രങ്ങൾ Year Title Notes Ref(s) 2021 തരിയോട് ഡോക്യൂമെന്ററി ചിത്രം.
2022 വഴിയെ മലയാളത്തിലെ ആദ്യത്തെ ഫൗണ്ട് ഫൂട്ടജ് സിനിമ.
2023 ഡ്രെഡ്ഫുൾ ചാപ്‌റ്റേഴ്‌സ് ടൈം ലൂപ്പ് ചിത്രം Awards and accolades Awards and Nominations Year Award Category Work Result Ref(s) 2021 കേരളസംസ്ഥാന ടെലിവിഷൻ പുരസ്കാരം ബെസ്റ്റ് എഡ്യൂക്കേഷണൽ പ്രോഗ്രാം തരിയോട് Won 2021 7th ആർട്ട് ഇൻഡിപെൻഡന്റ് ഇന്റർനാഷണൽ ഫിലിം ഫെസ്റ്റിവൽ Best of the best in Short Documentary തരിയോട് Won 2021 ഹോളിവുഡ് ഇന്റർനാഷണൽ ഗോൾഡൻ ഏജ് ഫെസ്റ്റിവൽ മികച്ച ഡോക്യൂമെന്ററി തരിയോട് Won 2021 കോണ്ടിനെന്റൽ ഫിലിം അവാർഡ്സ് മികച്ച ഏഷ്യൻ ഹൃസ്വ ഡോക്യുമെന്ററി തരിയോട് Finalist 2021 ഐ ഫിലിംസ് ഇന്റർനാഷണൽ ഷോർട് ഫിലിം ഫെസ്റ്റിവൽ ഇന്റർനാഷണൽ ഷോർട്ട് ഫിലിം തരിയോട് Semi-finalist References External links ഇന്റർനെറ്റ് മൂവി ഡാറ്റാബേസിൽ നിന്ന് ബേബി ചൈതന്യ ബേബി ചൈതന്യ ഫേസ്‌ബുക്കിൽ ബേബി ചൈതന്യ at Rotten Tomatoes
ബോബനും മോളിയും ഇംഗ്ലീഷ് വിലാസം https://ml.wikipedia.org/wiki/Boban_and_Molly ബോബനും മോളിയും അവരുടെ സന്തതസഹചാരിയായ പട്ടിക്കുട്ടിയും.
മലയാളികൾക്കിടയിൽ പ്രചുരപ്രചാരം നേടിയ ഹാസ്യചിത്രകഥയാണ് ബോബനും മോളിയും .
ബോബൻ‍, മോളി എന്നിങ്ങനെ പേരുള്ള രണ്ടു വികൃതിക്കുട്ടികളെയും അവർക്കു ചുറ്റുമുള്ള ലോകത്തെയും ഹാസ്യാത്മകമായി അവതരിപ്പിക്കുന്ന ചിത്രകഥയാണിത്.
കാർട്ടൂണിസ്റ്റ് ടോംസ് ആണ് ബോബനും മോളിയും വരയ്ക്കുന്നത്.
മലായാ‍ള മനോരമ വാരികയുടെ അവസാ‍ന താളിൽ പ്രസിദ്ധീകരിച്ചു തുടങ്ങിയ ഈ ഹാസ്യചിത്രകഥ ഇടക്കാലത്ത് കലാകൗമുദി വാരികയിലും പ്രസിദ്ധീകരിച്ചിരുന്നു.
ഇപ്പോൾ ടോംസ് കോമിക്സ് എന്ന പ്രസിദ്ധീകരണത്തിലാണ് ബോബനും മോളിയും പ്രസിദ്ധീകരിക്കപ്പെടുന്നത്.
കിഴുക്കാംതൂക്ക് പഞ്ചായത്തിലാണ് ബോബനും മോളിയും ചിത്രീകരിക്കപ്പെടുന്നത്.
ബോബന്റെയും മോളിയുടേയും കുസൃതികൾ എന്നതിലുപരി കേരളത്തിലെ മധ്യവർഗ്ഗ ജീവിതത്തിന്റെ തമാശകൾ, ആനുകാലിക രാഷ്ട്രീയ-സാമൂഹിക സംഭവങ്ങൾ എന്നിവയാണ് ഈ ഹാസ്യചിത്രകഥയിലൂടെ ടോംസ് വരച്ചുകാട്ടുന്നത്.
കുട്ടനാട്ടിലെ തന്റെ വീടിനു സമീപമുണ്ടായിരുന്ന രണ്ടു കുട്ടികളാണ് ബോബന്റെയും മോളിയുടെയും മാതൃകകളെന്ന് ടോംസ് വെളിപ്പെടുത്തിയിട്ടുണ്ട് .
തന്റെ കുട്ടികൾക്കും പിന്നീട് ടോംസ് ഇതേ പേരുതന്നെയാണു നൽകിയത്.
ബോബനും മോളിയും പ്രസിദ്ധീകരിക്കപ്പെട്ടു തുടങ്ങിയിട്ട് അരനൂറ്റാണ്ടിലേറെയായെങ്കിലും കഥാപാത്രങ്ങൾക്ക് ഒരിക്കലും പ്രായമേറുന്നില്ല.
ബോബനും മോളിയും തന്നെയാണ് ചിത്രകഥകളിലെ പ്രധാന കഥാപാത്രങ്ങൾ.
ഇവരുടെ കുടുംബം, നാട്, സ്കൂൾ എന്നിവിടങ്ങളിലുള്ള ഏതാനും വ്യക്തികൾ സഹകഥാപാത്രങ്ങളായി രംഗത്തു വരുന്നു.
വക്കീൽ ബോബനും മോളിയും അവരുടെ മാതാപിതാക്കളായ പോത്തൻ-മേരിക്കുട്ടി ദമ്പതികളോടൊപ്പം
ബോബന്റെയും മോളിയുടെയും അച്ഛൻ.
പോത്തൻ വക്കീൽ എന്നാണു പേര്.
ബോബനും മോളിയും പപ്പാ എന്നു വിളിക്കുന്നു.
മിക്ക ചിത്രകഥകളിലും പോത്തനെ കേസില്ലാ വക്കീലായാണു ചിത്രീകരിക്കുന്നത്.
തന്റെ സുഹൃത്തും അയൽ‌വാസിയുമായിരുന്ന അലക്സിനെ മാതൃകയാക്കിയാണ് വക്കീൽ എന്ന കഥാപാത്രത്തെ സൃഷ്ടിച്ചിരിക്കുന്നതെന്ന് ടോംസ് പറഞ്ഞിട്ടുണ്ട്.
മേരിക്കുട്ടി
ബോബന്റെയും മോളിയുടെയും അമ്മ.
ഒരു സാധാരണ വീട്ടമ്മ.
ഇട്ടുണ്ണൻ പഞ്ചായത്ത് പ്രസിഡന്റ് ഇട്ടുണ്ണനും ചേട്ടത്തിയും.
കീഴ്ക്കാംതൂക്ക് പഞ്ചായത്തിന്റെ പ്രസിഡന്റ്.
കാര്യമായ വിവരമില്ലാത്ത ഇട്ടുണ്ണന്റെ മണ്ടത്തരങ്ങൾ മിക്കചിത്രകഥകളിലും ചിരിക്കു വകനൽകാറുണ്ട്.
ഇട്ടുണ്ണന്റെ ഭാര്യ.
ചേട്ടത്തിയുടെ പേര് ചിത്രകഥയിൽ ഒരിടത്തും പരാമര്ശിക്കപ്പെടുന്നില്ലെങ്കിലും ഇവർക്കൊരു പേരുണ്ട്- മജിസ്റ്റ്റേറ്റ് മറിയാമ്മ.
ഹെഡ് നേഴ്സാണെന്ന പറഞ്ഞായിരുന്നു ചേട്ടനുമായുള്ള കല്യാണം നടന്നത്.
കല്യാണശേഷമാണ്‌ ചേട്ടനറിയുന്നത് അവർ വെറും സ്വീപ്പർ മാത്രമാണെന്ന്.
കാർട്ടൂൺ രൂപപ്പെടുന്ന കാലത്ത് കേരളത്തിൽ പ്രചാരത്തിലുണ്ടായിരുന്ന ചട്ടയും മുണ്ടും ആണ് ചേട്ടത്തിയുടെ വേഷം.